|  |
| --- |
| Garis Kasparovas |
|  |
| Pilnas vardas | Garis Kimovičius Kasparovas (tikr. Veinšteinas) |
| Šalis | TSRS vėliava TSRSRusijos vėliava Rusija |
| Gimė | 1963 m. balandžio 13 d. (60 metų)Tarybų Sąjunga Baku, Azerbaidžano SSR |
| Titulas | Didmeistris, GM (1980 m.)Tarptautinis meistras (1979 m.) |
| Pasaulio čempionas | 1985-2000 m. |
| FIDE reitingas | 2812 |
| Aukščiausias reitingas | 2851 |

**Garis Kasparovas** (tikr. **Veinšteinas**; rus. *Гарри Кимович Каспаров*; g. 1963 m. balandžio 13 d. Baku, Azerbaidžanas) – Rusijos šachmatininkas, didmeistris, 13-asis pasaulio čempionas (1985–2000 m.), vienas stipriausių visų laikų šachmatininkų.

FIDE reitingo lyderis nuo 1984 m. Jo geriausias Elo reitingas – 2851 balas, pasiektas 1999 m. liepos mėn.
buvo aukščiausiu pasiekimu pasaulyje iki 2013 m. sausio mėn, kai jį viršijo Magnus Karlsenas. Nuo 2005 m. balandžio 1 d. reitingas – 2812 balų.

2005 m. kovo 10 d. paskelbė apie profesionalaus šachmatininko karjeros pabaigą. Baigęs šachmatininko karjerą, Garis Kasparovas pradėjo politiko karjerą.

2017 m. rugpjūčio 14 d. laikinai sugrįžo į profesionalų sportą po 12 metų pertraukos, 6 dienas dalyvaudamas „Grand Chess Tour" greitųjų šachmatų turnyre Sent Luise. Čia jis užėmė 8 vietą ir pareiškė, kad daugiau varžybose nesiruošia dalyvauti. Visą 7 500 JAV dolerių prizą paaukojo projektams Afrikoje.

Karjeros pradžia
----------------

Gimė žydo ir armėnės šeimoje. Tėvas mirė, kai jam buvo 7 metai. 12 metų pasirinko motinos (Klara Kasparian) pavardės surusintą variantą. Žaisti šachmatais išmokė tėvai. Treniruotes lankyti pradėjo 7 metų.

10 metų buvo priimtas į pasaulio šachmatų eksčempiono Michailo Botviniko šachmatų mokyklą. 15-os metų jau buvo savo mokytojo asistentas šioje mokykloje.

1976 m. trylikametis G. Kasparovas tapo SSRS jaunimo šachmatų čempionu Tbilisyje (Gruzija). Kitais metais šį pasiekimą pakartojo triuškinančiu rezultatu – 8,5 taško iš 9 galimų.

1978 m. laimėjo Sokolskio memorialo turnyrą Minske ir tapo sporto meistru.

1980 m. tapo jauniausiu šachmatų didmeistriu. Tais pačiais metais Dortmunde tapo Pasaulio jaunimo (iki 20 metų) čempionu.

1981 m. laimėjo SSRS šachmatų čempionatą. Visų laikų jauniausias SSRS šachmatų čempionas.

1983 m. pasaulio čempionato Kandidatų mačuose įveikė Aleksandrą Beliavskį ir Viktorą Korčnojų.

1984 m. finaliniame pretendentų į pasaulio čempionus mače, Vilniuje, nesunkiai nugalėjęs 7-ąjį pasaulio čempioną Vasilijų Smyslovą, Kasparovas iškovojo teisę susikauti dėl karūnos su tuometiniu pasaulio čempionu Anatolijumi Karpovu.

Kova dėl Pasaulio čempiono sosto
--------------------------------

Pirmasis Karpovo-Kasparovo mačas įvyko Maskvoje. Pagal reglamentą buvo žaidžiama iki 6 pergalių. Mačas truko rekordiškai ilgai, virš 5 mėnesių, 1984 m. rugsėjo 10 d. – 1985 m. vasario 15 dienomis. Buvo nutrauktas po 48 partijų, Karpovui pirmaujant 5:3 (40 partijų buvo pasibaigę lygiosiomis). Oficiali priežastis – grėsmė mačo dalyvių sveikatai. Tikroji priežastis nežinoma iki šiol. Tuo metu jaunesnis ir ištvermingesnis Kasparovas buvo laimėjęs dvi paskutines partijas, todėl buvo laikomas favoritu.

Antrasis mačas vyko 1985 m. rugsėjo 3 d. – lapkričio 9 d. Maskvoje. Pagal naująjį reglamentą turėjo būti žaidžiamos 24 partijos, esant lygiam rezultatui 12:12, tuometinis pasaulio čempionas Anatolijus Karpovas išsaugotų titulą. Kasparovas laimėjo 13:11 ir, būdamas 22 metų, tapo jauniausiu visų laikų pasaulio čempionu.

Savo titulą jis apgynė nuo Karpovo dar 3 mačuose: 1986 m. revanšo mače Londone-Leningrade, pasaulio čempionate Sevilijoje ir 1990 m. pasaulio čempionate Niujorke-Lione.

1993 m. pasitraukė iš FIDE ir kartu su Naidželu Šortu įkūrė profesionalių šachmatų asociaciją, kurios remiami žaidė tarpusavio mačą dėl pasaulio čempiono vardo. Mačą nesunkiai laimėjo G. Kasparovas 12½ : 7½.
1995 m. dar kartą gynė savo titulą profesionalių šachmatų asociacijos organizuotame čempionate prieš V. Anandą ir lengvai išlaikė titulą - 10½ : 7½. 

Žlugus Asociacijai, 2000 m. pralaimėjo mačą dėl pasaulio čempiono titulo Vladimirui Kramnikui. Susikauti dar sykį dėl karūnos nebeturėjo galimybės.

Pretendentas į FIDE prezidentus
-------------------------------

2014 m. kandidatavo į FIDE prezidentus. Rinkimai vyko 2014 m. rugpjūčio 11 d. Trumsėje vykusioje Generalinės asamblėjos sesijoje, tačiau nebuvo išrinktas: rinkimus laimėjo tuometinis FIDE prezidentas Kirsanas Iliumžinovas, surinkęs 110 balsų, o G. Kasparovas gavo – 61 balsą.

Šaltiniai
---------

1. ↑  „Gario Kasparovo reitingas (1979-2001) m." (anglų). Nuoroda tikrinta 2020 rugp. 23 d. `{{cite web}}`: Patikrinkite date reikšmes: `|accessdate=` (pagalba)
2. ↑  „Magnus Karlseno reitingo kitimo grafikas" (anglų). Nuoroda tikrinta 2020 rugp. 23 d. `{{cite web}}`: Patikrinkite date reikšmes: `|accessdate=` (pagalba)
3. ↑  „Sent Luisas. Greitieji ir žaibas" (anglų). Suarchyvuota iš originalo$1 $22017-08-15. Nuoroda tikrinta 2020 rugp. 23 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)
4. ↑  „Sent Luisas. Greitieji ir žaibas. 5-oji diena" (anglų). Suarchyvuota iš originalo$1 $22017-08-20. Nuoroda tikrinta 2020 rugp. 23 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)
5. ↑  „1993 m. Kasparovo - Šorto mačas Londone" (anglų). Nuoroda tikrinta 2016 m. rugpj. 2. `{{cite web}}`: Patikrinkite date reikšmes: `|accessdate=` (pagalba)
6. ↑  „Kirsanas Iliumžinovas perrinktas FIDE prezidentu" (anglų). Suarchyvuota iš originalo$1 $22014-08-12. Nuoroda tikrinta 2020 rugp. 23 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)

Nuorodos
--------

* Garis Kasparovas (Chessgames)
* DM Garis Kasparovas (Chess.com)
* Gario Kasparovo biografija
* Gario Kasparovo interviu. 1-oji dalis
* Gario Kasparovo interviu. 2-oji dalis

|  |  |
| --- | --- |
|  | **Vikiteka: Garis Kasparovas** – vaizdinė ir garsinė medžiaga  |

| Sporto pozicijos |
| --- |
| Prieš tai:**Anatolijus Karpovas** | **Pasaulio šachmatų čempionas**1985–2000 | Po to:**Vladimiras Kramnikas** |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPasaulio šachmatų čempionai |
| --- |
|  |
| Neoficialūs čempionai (iki 1886 m.) | 
Luisas Ramirezas de Liucena · Pedro Damiano · Ruy Lopesas · Leonardas da Kutri· Paulas Boi · Alesandras Salvio · Džioakinas Grekas · Legalis de Kermeras · Fransua Filidoras · Aleksandras Dešapelis · Luisas Šarlis de la Burdonė · Pjeras Sent-Amanas · Hovardas Stauntonas · Adolfas Andersenas  · Polas Morfis  · Vilhelmas Šteinicas  · Johanesas Cukertortas |
|  |
| Oficialūs čempionai (po 1886 m.) | 
Vilhelmas Šteinicas · Emanuelis Laskeris · Chosė Raulis Kapablanka · Aleksandras Aliochinas · Maksas Eivė · Michailas Botvinikas · Vasilijus Smyslovas · Michailas Talis · Tigranas Petrosianas · Borisas Spaskis · Robertas Fišeris · Anatolijus Karpovas · Garis Kasparovas |
|  |
| Padalintas titulas | 

|  |  |
| --- | --- |
| Klasikiniai | 
Garis Kasparovas · Vladimiras Kramnikas |
|  |
| FIDE | 
Anatolijus Karpovas · Aleksandras Chalifmanas · Višvanatanas Anandas · Ruslanas Ponomariovas · Rustamas Kasimdžanovas · Veselinas Topalovas |

 |
|  |
| Oficialūs čempionai | 
Vladimiras Kramnikas · Višvanatanas Anandas · Magnusas Karlsenas · Dingas Liženas |

 |